
H O T Ă R Â R E  Nr.50
din data de 27 mai 2021

privind aprobarea contribuţiei Comunei Biharia pentru funcţionarea compartimentului de urbanism şi amenajare a teritoriului, înfiinţat în cadrul Asociaţiei de Dezvoltare Intercomunitară Biharia - Sălard

Având în vedere Referatul de aprobare nr.1962/20.05.2021 prezentat de primarul comunei Biharia, în calitate de inițiator, precum şi Raportul de specialitate nr.1963/20.05.2021 prezentat de aparatul de specialitate al primarului comunei Biharia, prin care se propune aprobarea contribuţiei Comunei Biharia pentru funcţionarea compartimentului de urbanism şi amenajare a teritoriului, înfiinţat în cadrul Asociaţiei de Dezvoltare Intercomunitară Biharia - Sălard ,

Ţinând seama de Hotărârea Consiliului Local al Comunei Biharia nr.78/18.11.2020, prin care s-a aprobat suplimentarea Actului Constitutiv şi a Statutului Asociaţiei de Dezvoltare Intercomunitară Biharia – Sălard cu obiectivul „Asigurarea furnizării serviciilor publice privind planificarea urbană şi teritorială, eliberarea certificatelor de urbanism şi a autorizaţiilor de construire/desfiinţare”, precum și constituirea compartimentului de urbanism şi amenajare a teritoriului în cadrul Asociaţiei de Dezvoltare Intercomunitară Biharia – Sălard,

Luând în considerare Încheierea Civilă nr.71/2021, pronunţată de Judecătoria Oradea, prin care s-a dispus autorizarea modificărilor intervenite în Statutul şi Actul Constitutiv al Asociaţiei de Dezvoltare Intercomunitară Biharia – Sălard,
Ţinând cont de avizul comisiilor de specialitate ale Consiliului local al comunei Biharia,

Având în vedere prevederile art.36 alin.(9) din Legea nr.350/2001 privind amenajarea teritoriului şi urbanismul, cu modificările şi completările ulterioare,

Ținând seama de prevederile art.37 din Normele metodologice de aplicare a Legii nr.350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, cu modificările şi completările ulterioare, aprobate prin Ordinului MDRAP nr.233/2016,
Luând în considerare prevederile art.89 alin.(3)-(5) și art.90 alin.(1) din O.U.G. nr.57/2019 privind Codul administrativ, cu modificările şi completările ulterioare,
Având în vedere Acordul de cooperare pentru organizarea şi furnizarea serviciilor publice privind planificarea urbană şi teritorială, eliberarea certificatelor de urbanism şi a autorizaţiilor de construire/desfiinţare, încheiat între Comuna Biharia şi Asociaţia de Dezvoltare Intercomunitară Biharia – Sălard,
În temeiul prevederilor art.196 alin.(1) lit.a) din O.U.G. nr.57/2019 privind Codul administrativ, cu modificările şi completările ulterioare,
Cu ___13__ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA
ADOPTĂ PREZENTA HOTĂRÂRE:
Art. 1  Se aprobă contribuţia Comunei Biharia cu suma de 7000 lei/lunar, reprezentând contribuţia pentru funcţionarea compartimentului de urbanism şi amenajare a teritoriului, înfiinţat în cadrul Asociaţiei de Dezvoltare Intercomunitară Biharia - Sălard. 
Art. 2 Cu ducerea la îndeplinire a prezentei hotărâri se încredinţează primarul şi compartimentul buget şi contabilitate al comunei Biharia.
Art. 3. Prezenta hotărâre se comnuică cu:

· Instituţia Prefectului – Judeţul Bihor;

· Primarul comunei Biharia;

· Compartimentul buget şi contabilitate
-

